钦定古今图书集成/明伦汇编/氏族典/第391卷 > 李建中
## 钦定古今图书集成/明伦汇编/氏族典/第391卷 > 李建中

按《宋史李建中传》，“建中字得中，其先京兆人。曾祖逢，
唐左卫兵曹参军。祖稠，梁商州刺史，辟地入蜀。会王建僭据，稠预佐命功，建中十四丁外艰，会蜀平，侍母
居洛阳。太平兴国八年进士甲科，解褐大理评事，知
岳州录事参军，命直昭文馆。建中父名昭文，恳辞，改
集贤院。景德中，以久次，进金部员外郎。建中性简静”，
风神秀雅，恬于荣利，爱洛中风土，就构园池，号曰“静
居。”好吟咏，每游山水多留题，自称“岩夫民伯。”加司封
员外郎、工部郎中。大中祥符五年，命使泗州，还得疾，
明年卒。子周道、周士并进士及第。周士历侍御史，终
工部郎中。周民，太子中舍。